Република Србија

Општина Гаџин Хан

ОПШТИНСКО ВЕЋЕ

Број:06-400-863/19-III

26.12.2019.године

ГАЏИН ХАН

 На основу члана 61. став 8. Закона о буџетском систему (,,Сл. гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,103/2015,103/2015,99/2016,113/2017,95/2018,31/2019 и 72/2019), члана 11.,18. и 34. Одлуке о другом ребалансу буџета општине Гаџин Хан за 2019. годину (,,Службени лист града Ниша,, број 112/2018,58/2019,108/2019), и Предлога Службе за буџет, финансије и пореску администрацију о увећању апропријације број 400-1283/2019-IV/01 од 26.12.2019.године

Општинско веће општине Гаџин Хан, доноси

**Р Е Ш Е Њ Е**

**О УВЕЋАЊУ АПРОПРИЈАЦИЈЕ**

У оквиру средстава утврђених Одлуком о другом ребалансу буџета општине Гаџин Хан за 2019. годину (,,Службени лист града Ниша,, број 112/2018,58/2019,108/2019), а на основу Извода Управе за трезор на уплатном рачуну 840-733154843-92 број 10 од 20.12.2019. године и Предлога Службе за буџет, финансије и пореску администрацију о увећању апропријације број 400-1283/2019-IV/01 од 26.12.2019.године врши се увећање апропријација из извора 07-Трансфери од других нивоа власти за износ од **12.000.000,00** динара и то:

**Конто 733000-Трансфери од других нивоа власти,**

**733150-Текући трансфери од других нивоа власти у корист нивоа општина**

**-**  у колони Трансфер од других нивоа власти извор 07, тако да сада гласи 31.930.000,00

**-** у колони Укупно, тако да сада гласи 204.770.000,00

**-** у реду Укупно 733000, у колони Трансфер од других нивоа власти извор 07, тако да сада гласи 165.497.000,00

**-** у реду Укупно 733000, у колони Укупно,тако да сада гласи 338.337.000,00

**О б р а з л о ж е њ е**

Чланом 61. став 1. Закона о буџетском систему (,,Сл. гласник РС” бр. 54/2009,73/2010,101/2010,101/2011,93/2012,62/2013,63/2013,108/2013,142/2014,68/2015,

103/2015,99/2016, 113/2017,95/2018,31/2019 и 72/2019), предвиђено је да у случају да се у току године обим пословања или овлашћења директног, односно његовог индиректног корисника буџетских средстава промени, износ апропријација издвојених за активности тог корисника повећаће се, односно смањити. Ставом 8. истог члана дозвољена је промена апропријација из осталих извора без ограничења, с тим да се подноси захтев органу управе надлежном за финансије за отварање, односно повећање одговарајуће апропријације за извршавање расхода и издатака из свих извора финансирања, осим из извора 01-Приходи из буџета.

Апропријација се увећава на основу уплате средстава од 12.000.000,00 динара које нам је Министарство финансија уплатило дана 20.12.2019. године, а све то на основу нашег захтева број 400-523/19-I од 29.07.2019. године којим смо се обратили Влади РС и Министарству финансија и тражили финансијску помоћ за покриће текућих трошкова и откуп земљишта.

У моменту доношења Одлуке о другом ребалансу буџета за 2019.годину није се знало да ли ћемо добити нека средства од Републике, па стога у Одлуци о другом ребалансу буџета за 2019.годину овај износ није ни планиран.

На основу свега горе изложеног доносимо Решење о увећању апропријације из извора 07-Донације од осталих нивоа власти.

 ЗАМЕНИК ПРЕДСЕДНИКА

 ОПШТИНСКОГ ВЕЋА,

 Дејан Игњатовић